

РЕПУБЛИКА СРБИЈА

МИНИСТАРСТВО ФИНАНСИЈА

ПОРЕСКА УПРАВА

Сектор за материјалне ресурсе

Број: 000-404-01-00841/2020-0000

Датум: 01.09.2020. године

Београд

На основу члана 32, 57. и 60. Закона о јавним набавкама («Сл. гласник РС», бр.124/12, 14/15 и 68/15)

**МИНИСТАРСТВО ФИНАНСИЈА**

**ПОРЕСКА УПРАВА –**

**Сектор за материјалне ресурсе**

oбјављује

**ПОЗИВ ЗА ПОДНОШЕЊЕ ПОНУДА**

**1. Подаци о наручиоцу:**

Министарство финансија, Пореска управа, Саве Машковића 3-5, Београд позива понуђаче да поднесу писане понуде у складу са условима утврђеним овим позивом и конкурсном документацијом.

**Интернет адреса**: [www.purs.gov.rs/javnenabavke](http://www.purs.gov.rs/javnenabavke).

**Врста наручиоца**: Орган државне управе.

**2. Врста поступка јавне набавке:** Отворенипоступак, у складу са чланом 32. Закона о јавним набавкама.

**3. Врста предмета:** Услуге.

**4. Предмет јавне набавке**: услуге транспорта – пресељења документације и намештаја за потребе Пореске управе, по партијама 1 и 2**,** у складу са чланом 32. Закона о јавним набавкама.

Предметна јавна набавка је обликована у две партије:

**Партија 1-** Услуге транспорта- пресељења документације и намештаја за потребе Пореске управе, организационих јединица које територијално припадају подручју Београда и Новог Сада;

**Партија 2-** Услуге транспорта - пресељења документације и намештаја за потребе Пореске управе, организационих јединица које територијално припадају подручју Крагујевца и Ниша.

Ознака из општег речника: 6000000 - услуге превоза, 60100000 – услуге друмског превоза.

**5. Критеријум, елементи критеријума за доделу уговора:** ''Економски најповољнија понуда''.

**А - Цене превоза по сату „у локалу“...............................................................40 пондера:**

*(У цену су урачунати трошкови паркирања, ванредно задржавање возила и др.)*

а) за комби возило.............................................................................................................10 пондера

б) за возила категорије носивости до 3 t...........................................................................7 пондера

в) за возила категорија носивости од 3-7 t........................................................................7 пондера

г) цена рада ангажованог радника по једном сату..........................................................16 пондера

**Б - Цене превоза по једном километру „ван локала“...................................60 пондера:**

*(У цену је урачуната путарина, терминал, паркирање, ванредно задржавање возила и др.*

а) за комби возило.............................................................................................................15 пондера

б) за возила категорије носивости до 3 t..........................................................................10 пондера

в) за возила категорија носивости од 3-7 t.......................................................................10 пондера

г) цена рада ангажованог радника по једном сату .........................................................25 пондера

**А+Б =100 пондера**

**Елементи критеријума, односно начин, на основу којих ће Наручилац извршити доделу уговора у ситуацији када постоје две или више понуда са једнаким бројем пондера.**

Уколико након извршеног пондерисања две или више понуда имају једнак број пондера, уговор ће бити додељен понуђачу који је понудио нижу цену рада ангажованог радника по једном сату.

Уколико је и понуђена цена рада ангажованог радника по једном сату једнака, уговор ће бити додељен понуђачу који је понудио нижу цену за комби возило ''ван локала''.

Уколико је и понуђена цена за комби возило ''ван локала'', по једном сату једнака, уговор ће бити додељен понуђачу који је понудио краћи рок одзива за пружањем услуге.

Уколико две или више понуда након ових резерних критеријума имају једнак број пондера,Наручилац ће уговор доделити понуђачу који буде извучен путем жреба. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у кутију, одакле ће представник Наручиоца извући све папире из кутије, по реду. Понуђачу чији назив буде на извученом првом папиру ће бити додељен уговор. Сви остали понуђачи се рангирају према редоследу извлачења на жребу. Понуђачима који не присуствују овом поступку, Наручилац ће накнадно доставити записник извлачења путем жреба.

Представници понуђача пре почетка поступка жребања морају комисији за јавну набавку Наручиоца уручити писмена овлашћења за учешће у поступку жребања које мора бити заведено код понуђача, потписано од стране одговорног лица понуђача.

**6. Начин преузимања конкурсне документације и интернет адреса где је конкурсна документација доступна:** Заинтересована лица могу преузети конкурсну документацију почев од дана објављивања позива на Порталу Управе за јавне набавке http://portal.ujn.gov.rs/ и на сајту наручиоца: [www.purs.gov.rs/javne](http://www.purs.gov.rs/javne)-nabavke, а може се преузети и на адреси: Министарство финансија, Пореска управа Крагујевац, улица 27 марта 14, канцеларија 116, уз приложено овлашћење. Конкурсна документација може бити достављена и путем препоручене поштанске пошиљке и електронском поштом.

**7. Начин подношења понуде и рок за подношење понуде:** Рок за достављање понуда је **30 дана** од дана када је објављен позив за подношење понуда на Порталу јавних набавки. Благовременим ће се сматрати све понуде које стигну на адресу наручиоца најкасније **до 02.10.2020.године, до 12.00 часова**, без обзира на начин на који су послате. Уколико рок истиче на дан који је нерадни, као последњи дан наведеног рока ће се сматрати први наредни радни дан до 12.00 часова. Понуде се подносе у затвореној коверти са назнаком:**''Понуда за јавну набавку услуге транспорта – пресељења документације и намештаја за потребе Пореске управе, по партијама – за партију/е\_\_\_,бр. ЈН 91А/2020 - НЕ ОТВАРАТИ'',** на адресу: Министарство финансија, Пореска управа, Крагујевац, ул.27 марта бр.14, 34 000 Крагујевац или лично преко Писарнице.

Понуда се поноси у затвореној коверти или кутији на начин да се приликом отварања понуда може са сигурношћу утврдити да се први пут отвара. На полеђини коверте или на кутији навести назив и адресу понуђача. У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди.

**8. Место, време и начин отварања понуда:** Отварање понуда је јавно, а поступак се спроводи одмах по истеку рока за подношење понуда, то јест **02.10.2020.године у 13,00** часова последњег дана горе наведеног рока. Отварање понуда ће се обавити у просторијама наручиоца - Министарство финансија, Пореска управа Крагујевац, у Крагујевцу, улица 27 марта 14, зграда ''Безистан'', велика сала у подруму.

**9. Услови под којима представници понуђача могу учествовати у поступку отварања понуда:** Отварање понуда је јавно и може присуствовати свако заинтересовано лице. У поступку отварања понуда могу активно учествовати само овлашћени представници понуђача. Представници понуђача дужни су да пре почетка отварања понуда Комисији за јавну набавку поднесу пуномоћје за учешће у поступку отварања понуда, које гласи на особу која присуствује отварању понуда.

**10. Рок за доношење одлуке о додели уговора:** Одлука о додели уговора биће донета у року од 25 дана од дана отварања понуда.

**11. Лице за контакт:** Додатне информације у вези овог позива се могу добити сваког радног дана на број телефона 034/337-865, у времену од 8.00 до 15.00 часова. Контакт особа је Радица Грковић, e-mail адресе: [radica.grkovic@purs.gov.rs](mailto:radica.grkovic@purs.gov.rs).

